
Na temelju članka 93. stavak 1. i 2., a u svezi sa  87. Zakona o državnim službenicima i namještenicima u tijelima državne službe u Hercegbosanskoj županiji (“Narodne novine Hercegbosanske županije“ broj: 1/14, 5/16, 1/22 i 10/22) i Pravilnika o unutarnjem ustrojstvu Ministarstva unutarnjih poslova Kantona 10 broj: 02-01-02-10465-2/24 od 25. listopada 2024. godine, broj: 02-01-02-7207-8/25 od 22. kolovoza 2025. godine i broj: 02-01-02-4000-8/26 od 24. travnja 2026. godine, Ministarstvo unutarnjih poslova Kantona 10 objavljuje:

JAVNI  OGLAS
za prijem namještenika u radni odnos na određeno vrijeme u Ministarstvu unutarnjih poslova Kantona 10

I
Viši referent za administrativno-tehničke poslove, protokol i poštu u Policijskoj postaji Drvar - 1 (jedan) izvršitelj na određeno vrijeme, do povratka namještenika sa bolovanja.

Opis poslova: vrši administrativno - tehničke poslove za potrebe Policijske postaje i Odsjeka upravnih poslova, obavlja poslove uredskog i arhivskog poslovanja Policijske postaje, obavlja poslove zaprimanja i razvođenja pošte za Odsjek upravnih poslova, preuzima i otprema poštu, zavodi prispjelu poštu, istu dostavlja na signiranje, predmete dostavlja u rad, signira, zavodi i razvodi predmete u knjige i evidentira ih u knjige za otpremu, zavodi predmete u posebne fascikle, raspoređuje predmete ustrojbenih jedinica, klasificira ih po šiframa, izdvaja predmete, spaja ih i upućuje ustrojbenim jedinicama, pakira poštu i istu nosi na poštu ili izravno dostavlja strankama i tijelima, stara se o arhiviranju akata i arhivi, vodi djelovodnik pošte koja ima oznaku „Službena tajna“, vodi evidenciju putnih naloga, vodi knjige brzojavki, trebuje i preuzima materijal za potrebe Policijske postaje, obavlja daktilografske poslove za potrebe Policijske postaje, stara se o umnožavanju materijala, posreduje na uspostavljanju telefonskih veza, prima stranke, obavlja i druge poslove i zadatke koje odredi neposredni rukovoditelj, za obavljanje navedenih poslova odgovara neposrednom rukovoditelju. 
Uvjeti: Pored općih uvjeta predviđenih u članku 89. Zakona o državnim službenicima i namještenicima u tijelima državne službe u Hercegbosanskoj županiji, kandidati trebaju  ispunjavati i posebne uvjete propisane Pravilnikom o unutarnjem ustrojstvu Ministarstva unutarnjih poslova Kantona 10,i to:
               -  završena gimnazija, ekonomska, upravna, tehnička škola SSS – IV stupanj,
               -  najmanje 10 mjeseci radnog iskustva u struci,
               -  položen stručni upravni ispit za namještenike sa SSS,
               -  poznavanje rada na računalu.

Osnovna neto plaća:1.323,00 KM uvećana za iznos razlike do 70% prosječne neto plaće isplaćene u Federaciji  Bosne i Hercegovine prema posljednjem objavljenom  statističkom podatku.  

II
 Uz potpisanu prijavu na oglas sa kratkim životopisom kandidati su dužni priložiti slijedeće dokumente u originalu ili  ovjerenoj preslici:      
- uvjerenje o državljanstvu (ne starije od 6 mjeseci),
- uvjerenje/izvod iz matične knjige rođenih (sa rokom važenja trajno),
- diplomu/svjedodžbu o završenoj SSS(diploma/svjedodžba mora biti  nostrificirana ukoliko tražena škola  nije završena u BiH),
- ovjerenu izjavu kandidata da u posljednje dvije godine do dana objavljivanja oglasa nije otpušten iz tijela državne službe kao rezultat stegovne kazne na bilo kojoj razini vlasti u Federaciji Bosne i Hercegovine, odnosno u Bosni i Hercegovini,
- ovjerenu izjavu kandidata da nije obuhvaćen odredbom članka IX. 1. Ustava Bosne i Hercegovine,
- ovjerenu izjavu kandidata da mu/joj nije pravomoćnom sudskom presudom izrečena zaštitna mjera, odnosno sigurnosna mjera zabrane obavljanja poslova namještenika, odnosno radnog mjesta za koje se prijavljuje, a čije trajanje nije isteklo do krajnjeg roka za podnošenje prijave na ovaj oglas,


- ovjerenu izjavu kandidata  da se protiv kandidata  ne vodi kazneni postupak ili da nije osuđen/a za kaznena djela za koja je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave i javnog interesa ili zbog pronevjere u javnom sektoru, osim ako je nastupila rehabilitacija prema posebnom zakonu,
- uvjerenje o položenom stručnom upravnom ispitu za namještenike sa SSS,
- uvjerenje/potvrdu  o traženom radnom iskustvu u struci sa SSS,
- dokaz o poznavanju rada na računalu (kao valjan dokaz za poznavanje rada na računalu neće se priznati dostavljeno uvjerenje /potvrda poslodavca gdje je kandidat bio u radnom odnosu i kojim poslodavac potvrđuje poznavanje rada na računalu).

III
Pravo prijave na Javni oglas imaju i osobe koje nemaju položen stručni upravni ispit za namještenike srednje stručne spreme. U slučaju prijema u radni odnos kandidata koji nema položen stručni upravni ispit, isti ga je dužan položiti u roku od 6 mjeseci od dana prijema u radni odnos.
Javni oglas će biti objavljen u dva dnevna lista koji se distribuiraju na cijelom teritoriju Bosne i Hercegovine, na web stranici Ministarstva unutarnjih poslova Kantona 10 i web stranici Vlade Hercegbosanske županije.
Rok za podnošenje prijava na Javni oglas je 8 dana od dana posljednjeg objavljivanja u dnevnom tisku.
Izabrani kandidat će biti dužan dostaviti liječničko uvjerenje o zdravstvenoj sposobnosti kada rješenje o izboru postane konačno.
Prijave s kratkim životopisom i potrebnom dokumentacijom treba dostaviti u zatvorenim kovertama neposredno ili putem pošte preporučeno na adresu: Ministarstvo unutarnjih poslova Kantona 10, Livno, ul. S.S. Kranjčevića br. 9. s napomenom “prijava na Javni oglas za namještenika, ne otvaraj”.

       Nepotpune i nepravodobne prijave neće se uzimati u razmatranje.



                                                                                                                 M I N I S T A R

                                                                                                                   Mario Lovrić
                                                                                                           magistar kriminalistike

